भंवरी मामला : मलखान न्यायिक हिरासत में भेजे गए  
भंवरी देवी मामले में आरोपी मलखान सिंह को जोधपुर में सीबीआई की स्पेशल कोर्ट ने 16 जनवरी तक न्यायिक हिरासत में भेज दिया है।
भंवरी देवी मामले में आरोपी मलखान सिंह को जोधपुर में सीबीआई की स्पेशल कोर्ट ने 16 जनवरी तक न्यायिक हिरासत में भेज दिया है। साहीराम को भी 6 दिन की सीबीआई हिरासत में भेजा गया है।
	सोमवार को इन दोनों को सीबीआई ने अदालत में पेश किया था। सीबीआई ने राजस्थान के बर्खास्त मंत्री महिपाल मदेरणा की पत्नी लीला मदेरणा और मलखान के बेटे महेन्द्र से कल फिर पूछताछ की। मदेरणा को तीन दिसंबर को गिरफ़्तार किया गया था जबकि कांग्रेस विधायक मलखान को 19 दिसंबर को सीबीआई ने गिरफ़्तार किया था। भंवरी के शव की तलाश में सीबीआई हाईटेक तरीकों का इस्तेमाल कर रही है। कल उसने रिमोट से चलने वाले मिनी हेलिकॉप्टर के ज़रिए जालोड़ा गांव के कई इलाकों को खंगाला। हेलीकॉप्टर में लगे हाई रिज़ोल्यूशन फोटो इमेजिंग उपकरण और कैमरों से दो किलीमोटर इलाके की तस्वीरें ली गईं।